Suresh 380 Views emerging
15 నుంచి ఢాకాలో ఎమర్జింగ్‌ కప్‌
న్యూఢిల్లీ: ఆసియా క్రికెట్‌ కౌన్సిల్‌(ఎసిసి) ఆధ్వర్యంలో డాకాలో జరిగే అండర్‌-23 ఎమర్జింగ్‌ కప్‌ టోర్నీలో పాల్గొనే భారత జట్టును బిసిసిఐ ప్రకటించింది.ఈ జట్టులో ముంబై టీనేజి సెన్సేషన్‌ పృథ్వీ షా చోటు దక్కించుకున్నాడు.15 మంది సభ్యులు గల జట్టుకు తమిళనాడుకు బ్యాట్స్‌మెన్‌ బాబా అపరాజిత్‌ ఈ జట్టుకు కెప్టెన్‌గా వ్యవహరించనున్నాడు.దేశవాళీ టోర్నీల్లో మెరుగైన ప్రదర్శన చేసిన యువ ఆటగాళ్లను ఈ టోర్నీకి బిసిసిఐ ఎంపిక చేసింది.అండర్‌ -23 జట్టులో బెంగాల్‌ ఓపెనర్‌ అభిమన్యు ఈశ్వరన్‌,ఆఫ్‌ స్పిన్నర్‌ అమీర్‌ గానీ,లెప్ట్‌ ఆర్మ్‌ పేసర్‌ కనిష్క్‌ సేథ్‌ తదితరులు ఉన్నారు. ఇక ఆంధ్ర రంజీ జట్టు కెప్టెన్‌గా గాదే హనుమ విహారికి కూడా జట్టులో చోటు లభించింది.ఇటీవల జరిగిన విజ§్‌ు హజారే ట్రోఫీలో విహారి ఆరు మ్యాచ్‌ల్లో కలిసి 262 పరుగులు చేశాడు.ఈ టోర్నీలో 23 సంవత్సరాల లోపు ఆటగాళ్లే పాల్గొనాల్సి ఉన్నప్పటికి,ఏసిసి నిబంధనలు సవరించి 23 సంవత్సరాలకు పైగా ఉన్న నలుగురు ఆటగాళ్లు జట్టులో ఉండొచ్చనే నిబంధన ఉంది.డాకాలో ఈనెల 15 నుంచి 26 వరకు ఈ టోర్నీ జరుగనుంది.2013లో చివరిసారి జరిగిన ఈ టోర్నీ ఫైనల్లో పాకిస్థాన్‌పై టీమిండియా విజయం సాధించింది.హిమాచల్‌ప్రదేశ్‌కు చెందిన అంకుశ్‌ బాయిన్స్‌ వైస్‌ కెప్టెన్‌,వికెట్‌ కీపర్‌గా వ్యవహరించనున్నాడు.అండర్‌-19 ప్రాబబుల్స్‌తో కలిపి అండర్‌ -23 జట్టు సభ్యులకు నేషనల్‌ క్రికెట్‌ అకాడమీలో శిక్షణ ఇవ్వనున్నారు. ==========